Publication: Magyar Közlöny
Issue: MK-2003-89 (Year: 2003, Number: 89)
Era: 1990-2004
Section: * A módosítások és kiegészítések a 29/2002. (XII. 9.) GKM rendelet 1. számú melléklete adott pontjaihoz értendõk.
Paragraph Index: 31

c) ha okkal feltételezhetõ, hogy a küldeménydarab valamelyik biztonsági funkciójának (megtartás, árnyékolás, hõvédelem vagy kritikusság) jelentõs csökkenése következett be, ami a küldeménydarabot alkalmatlanná teszi a további szállításra kiegészítõ biztonsági intézkedések nélkül. Megjegyzés: Azon küldeményekre, amelyek nem szolgáltathatók ki, lásd a 7.5.11 szakasz CV33 elõírás 6) bekezdését. Az „anyagi kár” vagy a „környezet károsodása” a veszélyes áru kiszabadulását jelenti, függetlenül annak mennyiségétõl, ha a kár becsült értéke meghaladja az 50 000 eurót. A veszélyes árut tartalmazó szállítóeszközben és a közlekedési infrastruktúrában keletkezett kárt ebbõl a szempontból figyelmen kívül kell hagyni. A „hatósági beavatkozás” a hatóságok vagy kárelhárító szolgálatok közvetlen beavatkozása a veszélyes áruval kapcsolatos eseménybe, ill. személyek legalább három órára történõ evakuálása vagy közforgalmú közlekedési útvonalak (utak, vasútvonalak) legalább három órára történõ lezárása a veszélyes áru által okozott veszélyhelyzet miatt. Szükség esetén az illetékes hatóság további, érdemi információt kérhet. 1.8.5.4 A veszélyes áruk szállítása során bekövetkezett eseményekrõl készítendõ jelentés mintája A veszélyes áruk szállítása során bekövetkezett eseményekrõl készítendõ jelentés a RID/ADR 1.8.5 szakasza szerint (Ezt a fedlapot az illetékes hatóságnak a jelentés továbbítása elõtt el kell távolítania.)

Source: https://magyarkozlony.hu/hivatalos-lapok/be8cb1fe0e33316abbed39ad4ecaaf3203a8aaa4/dokumentumok/bc8a4eafa82d90e82490380b96f41469c396eb2d/letoltes